open-index/open-wikipedia-markdown huggingface dataset:
Track & Field News

**Track & Field News** on yhdysvaltalainen yleisurheiluun keskittyvä aikakauslehti, joka perustettiin vuonna 1948.

*Track & Field News* käsittelee yleisurheilua laaja-alaisesti, sillä se kirjoittaa Yhdysvaltain high school- ja yliopistourheilusta sekä ammattilaisjuoksuista. Lisäksi se kirjoittaa Euroopan-kiertueesta ja MM-kilpailuista sekä olympialaisista. Lehti ilmestyy 12 kertaa vuodessa. Yksi numero on erikoisnumero, joka käsittelee koko vuoden tapahtumia. Lisäksi lehti julkaisee *eTrack*-uutiskirjettä, joka ilmestyy yli 40 kertaa vuodessa.

*Track & Field News* ylläpitää omaa yleisurheilun maailmanrankingia, jota on tehty jo vuodesta 1947. Lehti on myös jakanut miehille vuodesta 1959 ja naisille vuodesta 1974 palkintoa vuoden yleisurheilijalle.

## Lähteet

## Aiheesta muualla
*Lehden kotisivut
Mikko Välimäki

**Mikko Välimäki** (s. 25. syyskuuta 1976 Riihimäki) on suomalainen teknologiaoikeuteen erikoistunut lakimies. Hän on tullut tunnetuksi yhtenä EFFI ry:n perustajana ja puheenjohtajana, sekä lakimiehenä lukuisista julkisuutta saaneista, Internetiin liittyvistä sananvapaus- ja tekijänoikeusoikeudenkäynneistä. Välimäki siirtyi keväällä 2009 Tuxera Ltd:n toimitusjohtajaksi. Tätä ennen hän konsultoi yritystä noin vuoden ajan. Tuxera kehittää alustariippumatonta NTFS-3G -ajuria NTFS-tiedostojärjestelmälle.

## Turre Legal
Välimäki on osakas Turre Legal -toimistossa yhdessä Herkko Hietasen ja Ville Oksasen kanssa. Välimäki toimi Finreactor-oikeudenkäynnissä vastaajien avustajana. Hän on muun muassa puolustanut Kemijärven massaliikettä sekä EFFIä rahankeräysrikosjutuissa ja Matti Nikkiä sekä Mikko Rauhalaa sananvapautta koskevissa jutuissa. Välimäki edusti äänestäjiä ja ehdokkaita oikeudenkäynnissä, jossa KHO katsoi oikeusministeriön sähköisen äänestyksen pilottikokeilun lainvastaiseksi.

## Aalto-yliopisto
Välimäellä dosentuuri Aalto-yliopistossa. Hän on tutkinut ohjelmistolisensointia sekä tekijänoikeutta tietoyhteiskunnassa. Hänen julkaisunsa ovat keskittyneet avoimen lähdekoodin ja yleisemminkin tietokoneohjelmien lisensointikysymyksiin, sananvapauteen Internetissä sekä korkeakoulukeksintöihin.

## Koulutus
Välimäki on koulutukseltaan oikeustieteen kandidaatti (Helsingin yliopisto, 1999) ja filosofian tohtori (Teknillinen korkeakoulu, 2005).

## Lähteet

## Aiheesta muualla
* Välimäen kotisivut
* Tuxera
* Turre Legal
* Oikeuden edessä - Turre Legalin yhteisblogi, jota myös Mikko Välimäki on kirjoittanut
Stanley Turrentine

**Stanley Turrentine** (5. huhtikuuta 1934 Pittsburgh – 12. syyskuuta 2000 New York) oli yhdysvaltalainen tenorisaksofonisti. Hän oli souljazzin ja pehmojazzin edelläkävijöitä. Hänet tunnettiin täyteläisestä, verevästä ja voimakkaasta tyylistä, jossa kuuluivat häneen varhaisvuosina vaikuttaneet blues, rhythm and blues ja soul.

Turrentine oli muusikkona itseoppinut. Hänen tenorisaksofonia itsekin soittanut isänsä harjoitutti häntä kovasti. Isoveli Tommysta tuli trumpetisti, ja veljekset soittivat yhdessä muun muassa Max Roachin yhtyeessä.

Stanley Turrentine liittyi 16-vuotiaana bluesmuusikko Lowell Fulsonin kokoonpanoon. Hän soitti 1950-luvulla myös muun muassa Ray Charlesin, Tadd Dameronin ja Earl Bosticin kanssa. Vuonna 1959 hän julkaisi ensimmäisen oman levynsä *Stan The Man* ja perusti vähän myöhemmin ensimmäisen omaa nimeään kantavan kokoonpanon.

Turrentine levytti 1960-luvulla Blue Note -yhtiölle ja lähestyi tyylillisesti soulia. Hänen tunnetuin ja versioiduin sävellyksensä on vuonna 1971 julkaistu *Sugar*. Hänen viimeiseksi levytyksekseen jäi vuonna 1999 ilmestynyt *Do You Have Any Sugar?*.

Stanley Turrentine kuoli 66-vuotiaana New Yorkissa, jossa hän oli juuri esiintynyt viikon ajan Blue Note -jazzklubilla.

## Lähteet

*
Ilmola (Keminmaa)

**Ilmola** on kylä Keminmaalla. Se sijaitsee Lautiosaaren ja Maulan kylien välisellä alueella Kemijoen varrella. Kylä kuuluu myös niin sanottuihin *Hilma-kyliin*.

## Ilmolan koulu
Ilmolassa sijaitsee myös koulu, joka ei ole enää nykyisin toiminnassa. Siellä järjestetään kuitenkin erilaista toimintaa, kuten myyjäisiä ja kerhoja. Ilmolan koulun kohdalla pysähtyy myös Keminmaan kirjasto-auto.

## Lähteet
*http://hilmakylatry.omasivu.fi/

### Viitteet
Suur-Jyväskylän Lehti

**Suur-Jyväskylän Lehti** on Jyväskylässä ilmestyvä Keskisuomalainen Median kustantama kaupunkilehti. Se on osa Mediakonserni Keskisuomalaista. Lehteä jakoi Jakeluporras Oy 1.kesäkuuta 2010 asti jolloin se liikeluovutettiin Jyväskylän Jakelut Oy:lle. Vuonna 2025 jakelusta vastaa Suomen Suoramainonta Oy. Lehti on ilmestynyt vuodesta 1959.

Lehti jaetaan taajamatalouksiin Jyväskylän, Korpilahden, Muuramen, Laukaan keskustaajaman, Lievestuoreen, Vihtavuoren ja Tiituspohjan, ja on saatavana myös noutolehtitelineistä näillä seuduin. Vuosittain julkaistaan kymmenkunta supernumeroa, joiden jakelualueeseen kuuluvat myös Äänekoski,
Suolahti, Konginkangas, Jämsä ja Jämsänkoski.

## Historia
Suur-Jyväskylän Lehden edeltäjä Jyväs-Jussi ilmestyi ensi kerran 14. elokuuta 1959 jakelulevikkinään 22&nbsp;000 kappaletta. Se myi ilmoituksia niin hyvin, että toimituksellista aineistoa oli vain pääkirjoitus, yksi juttu sekä pari aforismia ja vitsiä. Suurin ilmoitus mainosti Broadway-savukkeita, muut isot ilmoitukset olivat autoliikkeiden ja päivittäistavarakauppojen mainoksia.

## Lähteet
Bus Driver

**Bus Driver** on SCS Softwaren julkaisema linja-autosimulaattoripeli. Pelin kokeiluversio on ladattavissa pelin kotisivuilta ilmaiseksi tunnin peliajalla. Verkkosivuilta voi ostaa myös täysversion.

## Pelaaminen
Pelaaja valitsee reitin ajettavaksi kuudelta eri vaikeustasolta. Jokaiselle reitille on oma linja-autonsa, jota ei voi vaihtaa. Latausnäkymän jälkeen pelaaja aloittaa linja-auton ajamisen ajoreitin mukaisesti, joka näytetään pelaajalle tien pinnassa olevilla oransseilla nuoliopasteilla. Pelaajan tulee noudattaa ajaessaan liikennesääntöjä, kuten vilkunkäyttöä ja liikennevaloja. Liikennesääntöjen rikkomisesta menettää verrattain paljon pisteitä. 

Linja-auto tulee pysäyttää matkustajien kyytiin ottamista ja jättämistä varten merkityillä pysäkeillä, joita on reitistä riippuen 3–28. Jokaiselle pysäkille on aikataulun mukainen lähtöaika. Etuajoissa lähtemisestä lähtee välittömästi pisteitä, mutta toisaalta myöhässä oleva linja-auto voi kiriä aikatauluaan umpeen ajamalla vauhdikkaammin, sillä myöhästymispisteet lasketaan vasta reitin lopussa. Pysäkille ei myöskään saa jättää matkustajia. Pysäkkejä ei voi kuitenkaan jättää väliin, sillä pelaajalle näytetään vain yhden pysäkin sijainti kerrallaan.

Alkuperäisversion 12 erilaista bussimallia on suunniteltu oikeiden linja-autojen pohjalta. Pelissä voi ajaa esimerkiksi matalalattiabussilla, koulubussilla ja vankibussilla. Ajettavissa on kolmekymmentä eri reittiä, joiden sääolosuhteet ja vuorokaudenajat vaihtelevat.

## Rimsley
Pelin tapahtumat sijoittuvat kuvitteelliseen Rimsleyn suurkaupunkiin, joka sijaitsee Yhdysvalloissa. Kaupungin nimistö on kuitenkin saanut vaikutteita lähinnä Lontoosta. Pelimaailma on avoin, eli pelaaja voi halutessaan tutkia kaupunkia vapaasti.

Kaupunkiin on runsaasti luotu erilaisia tärkeitä elementtejä linja-autoliikennettä ajatellen. Kaupungista löytyy esimerkiksi messukeskus, useita suuria hotelleja, liikekaupunki, vanha kävelykeskusta, lentoasema, rahtisatama ja valtionvankila. Merenrannalla oleva kaupunki on merenlahden kahteen osaan jakama. Kaupungin kaakkoisosassa sijaitsee vuoristo, jonka ilmasto on talvinen vuoden ympäri. Kaupungin ympäri kiertää moottoritietasoinen kehätie.

## Vastaanotto
Bus Driver -pelin alkuperäisessä versiossa ainoa pelinäkymä oli linja-auton ulkopuolelta, eli sitä pelattiin niin sanotusta kolmannesta persoonasta. Arvosteluissa on kaivattu ennen kaikkea kuljettajanäkymää. Kehittäjät perustelivat sen puutetta pelin luonteella, jonka tarkoitus ei ole toimia täysrealistisena linja-autosimulaattorina. Kuljettajanäkymä kuitenkin lisättiin peliin Gold-päivityksessä. 

## Lähteet

## Aiheesta muualla
* Pelin verkkosivusto
Uusi kansanarmeija

**Uusi kansanarmeija** (, ) on Filippiinien kommunistisen puolueen aseellinen siipi. Maolainen NPA käy sissisotaa Filippiinien hallitusta vastaan. Armeija perustettiin 29. maaliskuuta 1969. Enimmillään armeijan riveissä oli 1980-luvulla 25&nbsp;000 taistelijaa, nykyään arviolta 8&nbsp;000.

Yhdysvallat ja Euroopan unioni ovat luokitelleet NPA:n terroristijärjestöksi.

## ”Toinen suuri korjausliike”

1990-luvulla liikkeessä kritisoitiin 1980-luvun virheitä, mikä johti ”toiseen suureen korjausliikkeeseen” (1992–1998), jonka lopulla tehtiin valtava sisäinen puhdistus: tuhansia taistelijoita ja jäseniä surmattiin Filippiinien armeijan vakoojina.

Gloria Macapagal-Arroyon Filippiinien hallitus on ajoittain neuvotellut NPA:n edustajien kanssa Euroopassa.

Poliisin mukaan NPA:lla oli tammikuussa 2008 enää 57&nbsp;000 jäsentä, koska vuonna 2007 tuhottiin 13 sissien tukikohtaa. NPA on taistellut 69:ssä Filippiinien 81 maakunnasta vuoden 1969 jälkeen. 40&nbsp;000 ihmistä on kuollut konfliktissa.

## Armahdus
Presidentti Gloria Macapagal-Arroyo julisti 5. syyskuuta 2007 kommunistisen puolueen ja NPA:n jäsenille ym. armahduksen, joka ei kuitenkaan koske raiskauksia, kidutusta, huumesalakuljetusta, kidnappausta lunnaita varten yms., mutta lain muotoilu kongressissa on vielä kesken (29. lokakuuta 2008).

## Lähteet
Vallankumousvero

**Vallankumousvero** on terroristijärjestöjen keskeinen rahoitusmuodon kiertoilmaus.
 
Vallankumousveroa kiristetään tyypillisesti yrityksiltä, ja veroa käytetään myös kohdeväestön pelotteluun.

## Esimerkkejä
* Neuvosto-Venäjällä bolševikkihallitus alkoi periä "vallankumousveroa" 2.11.1918. 
* Irlannin tasavaltalaisarmeija  ja  Korsikan kansallinen vapautusrintama ovat perineet vallankumousveroja.
* Filippiineillä useimmat kotimaiset ja ulkomaiset yritykset maksavat vallankumousveroa *[[Uusi kansanarmeija]]* -järjestölle..
* Nepalin maolaississit ovat perineet laajalti vallankumousveroja vielä 2000-luvulla.

## Lähteet
Google Pack

**Google Pack** oli Googlen tarjoama useita ilmaisia ohjelmia yhteen paketoiva ja niiden helpon asennuksen ja päivityksen mahdollistava paketti. Se esiteltiin 2006 ja oli saatavilla Windows-käyttöjärjestelmälle. Syyskuussa 2011 Google ilmoitti useiden tuotteiden lakkauttamisesta, mukaan lukien Google Pack.

## Pakettiin kuuluneita sovelluksia

* Google Earth
* Google Desktop
* Google Toolbar
* Google Chrome -verkkoselain
* Google-sovellukset
* Google Video Player
* Picasa
* Skype
* Adobe Reader
* Spyware Doctor
* avast!
* RealPlayer
* Mozilla Firefox
* StarOffice

## Aiheesta muualla
* Google Packin sivusto 
* Tietoja Google packista
Vuoden urheilija (Sports Illustrated)

**Vuoden urheilija** () on yhdysvaltalaisen *[[Sports Illustrated]]* -lehden jakama palkinto, joka myönnetään vuosittain urheilijalle, jonka saavutus ilmentää parhaiten urheiluhenkeä. Palkinto on kansainvälinen, vaikka yhdysvaltalaisurheilija onkin saanut sen useimmin. *Sports Illustrated* on jakanut palkintoa vuodesta 1954, ja yksittäisen urheilijan lisäksi se voidaan antaa joukkueelle.

## Palkitut

## Lähteet
*Sportsman of the Year kansikuvissa 
*Sportsman of the Year 
*Krzyzewski, Summitt named SI Sportsman, Sportswoman of year 

### Viitteet
Paula Yates

**Paula Elizabeth Yates** (24. huhtikuuta 1959 Colwyn Bay, Wales – 17. syyskuuta 2000 Lontoo) oli brittiläinen televisiojuontaja ja julkisuuden henkilö.

Yates esiintyi 1980-luvulla Channel 4 -televisiokanavalla muun muassa ohjelmien *[[The Tube]]* ja *[[The Big Breakfast]]* juontajana. Hän oli pitkään naimisissa muusikko Bob Geldofin kanssa. Yates erosi Geldofista ja ryhtyi seurustelemaan INXS-yhtyeen laulajan Michael Hutchencen kanssa. Tämä suhde päättyi Hutchencen itsemurhaan vuonna 1997.

Yatesilla oli neljä lasta: Geldofin kanssa Peaches, Pixie ja Fifi sekä Hutchencen kanssa Tiger.

## Lähteet

* 

### Viitteet
Track & Field Athlete of the Year

**Track & Field Athlete of the Year** on *[[Track & Field News]]* -lehden antama palkinto vuoden parhaille yleisurheilijoille. Lehden järjestämä asiantuntijaraati valitsee joka vuosi parhaan mies- ja naisurheilijan. Palkintoa on jaettu miehille vuodesta 1959 ja naisille vuodesta 1974.

## Palkitut

## Lähteet
Songo Mnara

**Songo Mnara** on raunioitunut satamakaupunki Tansaniassa.  Se sijaitsee pienellä saarella noin kymmenen kilometrin päässä Kilwa Kisiwanista. Se on ollut aikoinaan Afrikan ja Euroopan välisen kultakaupan keskeinen paikka. Arvellaan, että Euroopan 1360-luvun ruttoepidemian aiheuttama lama ja kysynnän lasku johtivat kaupungin talouden hiipumiseen. Kaupungissa on säilynyt hienoja taloja 1400- ja 1500-luvuilta. Useimmat sitä vanhemmat talot modernisoitiin 1700-luvulla, kun omanilaisia maahanmuuttajia asettui kaupunkiin. 

Songo Mnara muodostaa yhdessä  Kilwa Kisiwanin kanssa Unescon maailmanperintökohteen.

## Lähteet
Helena Konttinen

**Helena Konttinen** (o.s. **Eronen**; 18. kesäkuuta 1871 Uukuniemi – 24. huhtikuuta 1916 Uukuniemi) oli suomalainen horrossaarnaaja, jonka toiminta ajoittuu 1800-luvun ja 1900-luvun taitteeseen itärajan tuntumaan pääosin Uukuniemelle. Konttinen tuli tunnetuksi unissasaarnaajana, joka sai profetiansa horrostilassa. Konttinen oli naimisissa ja hänellä oli neljä lasta.  Hänen kerrotaan olleen 1700-luvulla Merikarvialla eläneen unissasaarnaaja Anna Rogelin yhden sisaruksen jälkeläinen.

## Konttisen yliluonnolliset kyvyt
Jaakkiman rovastin V. Salmisen kertoman mukaan Konttinen pystyi horrostilassaan näkemään aikaisemmin muualla tapahtuneita asioita ja kuvailemaan niitä tarkasti. Eräässä tilaisuudessa Konttinen oli minuutilleen ennustanut rovasti V. Salmisen paikalle saapumisen ja kuvannut ne henkilöt joiden seurassa rovasti oli sitä ennen ollut ja myös rovastin ja hänen vaimonsa kahdenkeskisen keskustelun sisällön, jotta ulkopuoliset eivät voineet tietää.

Professori Antti Voipio, tutkittuaan Konttisen ja useiden muiden horrossaarnaajan toimintaa, piti Helena Konttista selvästi hysteerisenä, joka hänen mukaansa johtui hänen rasittavista elämänkokemuksistaan. Tämän käsityksen vahvisti aikoinaan Suomen kuuluisampana pidetty psykiatri ja  professori Christian Sibelius, joka oli tutkinut Konttista v. 1906.

## Uukuniemeläisyyden synty

Konttisen toiminnan seurauksena syntyi uukuniemeläisyydeksi kutsuttu herätysliike,  jota jatkamaan perustettiin *Parikanniemen orpokotiyhdistys ry*. Orpokoti toimi aluksi *Parikanniemellä*, joka on nykyisin Venäjän puolella. Vuodesta 1949 lähtien orpokoti on toiminut Ristiinassa. Vuonna 1967 yhdistys muutettiin *Parikanniemisäätiöksi*. Vuosittain elokuussa vietetään Parikkalassa, entisen Saaren kunnassa Orpokotijuhlia.

## Lähteet
* Sarlin, K. K.:  *Eräs meidän ajan profeetta*, Kustantaja E. Pulkkinen, Seinäjoki, 1943
* Leminen, Erkki:  *Uskon ja rukouksen mies*, Kansan Raamattuseuran säätiö,  Helsinki, 1962
* Kiuru, Paavo:  *Karjalan naisprofeetta Helena Konttinen. Elämäkertaromaani*, Kuva ja sana, Tampere, 1946
* Voipio, Aarni: *Suomalaisia unissasaarnaajia*, Otava, Helsinki, 1919
* Voipio, Aarni:  *Profeettoja ja valheprofeettoja *, WSOY, Porvoo, 1927

### Viitteet

## Kirjallisuutta
*  (kirjoittanut Irma Sulkunen)

## Aiheesta muualla
* Parikanniemisäätiön verkkosivut
Windows Home Server

**Windows Home Server**, koodinimeltään *Quattro*, on kotikäyttöön suunniteltu palvelinkäyttöjärjestelmä. Se tarjoaa median jakamista, varmuuskopiointia sekä etäkäyttöä.

## Ominaisuudet
* **Keskitetty varmuuskopiointi** - Tuki jopa kymmenelle tietokoneelle. 
* **Terveyden seuranta** - Mahdollisuus seurata keskitetysti kaikkien tietokoneiden verkkoa, virustorjuntaa ja palomuuria
* **Tiedostojen jakaminen** - Mahdollistaa tiedostojen jakamisen koneiden välillä.
* **Tulostimien jakaminen** - Mahdollistaa tulostimien jakamisen verkossa.
* **[[Shadow Copy]]**
* **Headless Operation**  
* **Remote Access Gateway**  
* **Media Streaming** - Mahdollistaa median siirtämisen Xbox 360 -pelikonsoliin tai muihin laitteisiin 
* **Palvelimen varmuuskopiointi** - Voit varmuuskopioida palvelimen ulkoiselle kiintolevylle.
## Järjestelmävaatimukset

*1,0 GHz Intel Pentium 3 (tai vastaava) prosessori
*512 MB RAM
*80 GB sisäinen kiintolevy
*100 Mbit/s langallinen ethernet
Asennukseen vaaditaan
*Käynnistyvä DVD-asema tai USB-muistitikku
*Näyttö
*Näppäimistö ja hiiri

## Aiheesta muualla
*Viralliset sivut
Belgian cup

**Belgian cup** (; ) on kaudesta 1911–1912 alkaen järjestetty Belgian tärkein turnausmuotoinen jalkapallokilpailu. Sen järjestää Belgian jalkapalloliitto ja vuodesta 2008 lähtien turnaus on kulkenut nimellä **Cofidis Cup**, pääsponsorinsa Cofidisin nimen mukaan. Turnaus pelataan pudotuspelisysteemillä siten, että hävinnyt joukkue putoaa pois ja voittaja jatkaa seuraavalle kierrokselle. Cupin menestynein joukkue on Club Brugge KV kymmenellä mestaruudellaan. Cupin voittaja pääsee seuraavan kauden UEFA Europa Leagueen.

## Pelisysteemi

Ensimmäinen vaihe muodostuu viidestä ottelupäivästä, joiden ottelut pelataan yksiosaisena. Cupin 1. kierrokselle osallistuvat niin sanotut provinssiliigojen seurat (175 kpl), jotka pelaavat alemmalla sarjatasolla. Toinen kierros pelataan 88 ensimmäiseltä kierrokselta jatkoon päässeen joukkueen välillä. 3. divisioonan joukkueet (32 seuraa) tulevat cupiin mukaan 3. kierroksella. 18 toisen divisioonan joukkuetta osallistuvat cupin 4. kierrokselle yhdessä 38 kolmannelta kierrokselta jatkoon päässeen joukkueen kanssa. Voittaneet 28 joukkuetta pelaavat vielä yhden kierroksen.

Cupin toisessa vaiheessa pelaavat 14 ensimmäisestä vaiheesta selvinnyttä joukkuetta ja 18 liigajoukkuetta. Puolivälierät ja välierät pelataan kaksiosaisina ja muut kierrokset yksiosaisina.

## Aiheesta muualla

* Belgium – List of Cup Finals RSSSF.
Kaitjärven rautatieasema

**Kaitjärven rautatieasema** (, ratakm 226+912) on rautatieliikennepaikka Luumäellä Karjalan radan varrella. Asema avattiin lokakuussa 1906, ja sen suunnitteli Bruno Granholm. Kaitjärven asema luokiteltiin alkujaan V luokan asemaksi, mutta se alennettiin laiturivaihteeksi vuonna 1963. Tavaraliikenne ja miehitys lopetettiin 1976, henkilöliikenne sekä itse liikennepaikka lakkautettiin seuraavana vuonna. Kaitjärvi avattiin kuitenkin uudelleen tavaraliikenteelle maaliskuussa 1980.

Asemarakennus purettiin sen rapistuttua, ja tilalle on rakennettu tiilinen laitetila. Nykyisin liikennepaikka toimii raiteenvaihtopaikkana. Lahti–Luumäki-rataosuuden peruskorjauksen yhteydessä Kaitjärvelle rakennettiin sivuutusraiteet tavarajunien käyttöön.

## Lähteet
Peterborough (Kanada)

**Peterborough** on kaupunki Kanadassa Ontarion provinssin eteläosassa. Kaupungissa oli 74&nbsp;898 asukasta vuonna 2006. Peterborough, Smith-Ennismore-Lakefield, Douro-Dummer, Otonabee-South Monaghan ja Cavan-Monaghan muodostavat yhteisen Peterborough’n metropolialueen, jonka väkiluku oli 116&nbsp;570 asukasta vuonna 2006.

Kaupunkia kutsutaan portiksi Kawarthajärvien virkistysalueelle. Alueella sijaitsee lukuisia järviä, ja se on suosittu kesämökkialue.

Alue tunnettiin aikaisemmin nimellä *Scott’s Plains*, mutta nimettiin myöhemmin Peterborough’ksi.

Ann Arborin kaupunki, Michiganin osavaltiossa, Yhdysvalloissa, on Peterborough’n ystävyyskaupunki.

## Historia

Alueen tiedetään olleen asuttu viimeisestä jääkaudesta saakka. Jään vetäydyttyä ensimmäiset paleointiaanit siirtyivät alueelle noin 9&nbsp;500 – 10&nbsp;500 vuotta sitten. Noin 100-luvulta eaa. lähtien alueella vaikutti Hopewellin kulttuuri, joka ensimmäisinä asukkaina pienimuotoisesti viljelivät maata ja rakensi alueelle käärmekumpuja. 1000-luvulla irokeesit syrjäyttivät aikaisemmat kummunrakentajakulttuurit. Irokeesit joutuivat väistymään ja muuttamaan kauemmaksi Ontariojärven toiselle puolelle, kun algokinit ja huronit saapuivat alueelle. Näistä myöhemmistä intiaanikulttuureista on alueella lukuisia merkkejä. He kaiversivat useita kivipiirroksia alueelle.

Tiettävästi ensimmäisenä eurooppalaisena ranskalainen tutkimusmatkailija Samuel de Champlain kulki alueen läpi matkallaan Trentjokea pitkin vuonna 1615.

Alueen asuttaminen sai alkunsa, kun Adam Scott perusti vuonna 1818 sahan ja valssimyllyn Otonabeejoen varrelle. Vuonna 1825 alueelle saapui noin 2&nbsp;000 siirtolaista, kun Britannian valtio siirsi köyhiä irlantilaisia Corkin kreivikunnasta Kanadaan.

## Lähteet
Polttoainelämmitin

**Polttoainelämmitin** eli polttoainekäyttöinen lisälämmitin on laite, joka käyttää ajoneuvon polttoainetta lämpöenergian tuottamiseen ja se ottaa toimintaansa tarvittavan virran ajoneuvon akulta. Polttoainekäyttöisiä lämmittimiä käytetään ajoneuvojen moottorin ja ohjaamon lämmittiminä, niin esilämmitystarkoituksessa kuin ajon aikaisina lisälämmittiminä.

Suomessa laitteesta käytetään usein nimeä **Webasto**, samannimisen saksalaisen polttoainelämmittimien valmistajan mukaisesti.

## Polttoainelämmitin yleisesti
Moottorin esilämmitykseen tarkoitetun polttoainekäyttöisen lämmittimen lämmitysteho on noin kymmenkertainen verrattuna tavanomaiseen sähkökäyttöiseen esilämmitinvastukseen. Suuren tehon vuoksi lämmitysaika on lyhyt, kovillakin pakkasilla enintään 30 minuuttia. Lisälämmittimen tyypillinen polttoaineenkulutus on 0,3–0,7 litraa tunnissa. Polttoaineen palaessa syntyy hiilidioksidia, mutta polttoainelämmittimien muut päästöt ovat vähäisiä.

Polttoainelämmittimen voi ajastaa käynnistymään tiettyyn aikaan ohjaamoon integroidusta ohjauspaneelista tai sitä voi käyttää kauko-ohjaimella. Sitä voidaan käyttää myös ajon aikaisena ajoneuvon lisälämmittimenä, mikäli moottorin tuottama lämpö ei yksin riitä.

## Polttoainelämmitintyypit
Polttoainekäyttöiset lämmittimet voidaan jakaa ilmaa ja vettä lämmittäviin laitteisiin.

### Ilmalämmitin
Ilmalämmitin lämmittää ajoneuvon ohjaamon ilmaa. Se käyttää lämmittämiseen ajoneuvon polttoainetta ja toimii erillään moottorinlämmittimestä. Se voi imeä lämmitettävän ulkoilmasta tai kierrättää ohjaamon sisäilmaa. Lisäksi sitä voi käyttää tavallisena ohjaamotuulettimena.

### Vesilämmitin
Polttoainekäyttöinen lisälämmitin on ajoneuvon polttoaineella toimiva moottorinlämmitin, jolla lämmitetään moottorin jäähdytinnestettä. Moottorin jäähdytinnesteen lämmettyä riittävästi laitteen ohjaus käynnistää ajoneuvon ohjaamon tuuletuksen, jolloin ohjaamokin lämpenee. Myös vesilämmittimistä voi löytyä ohjaamon tuuletusominaisuus kesäkäyttöä varten.

## Lähteet
Armenia olympialaisissa

**[[Armenia]]** osallistui olympialaisiin itsenäisenä valtiona ensimmäisen kerran Lillehammerissa 1994 ja on ollut siitä lähtien mukana kaikissa kesä- ja talviolympialaisissa. Vuonna 1992 armenialaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.

Armenian menestyksekkäin laji olympialaisissa on paini. Maan ensimmäinen olympiavoittaja on painija Armen Nazarjan, joka sai kultaa kreikkalais-roomalaisen painin kärpässarjassa Atlantassa 1996. Hän voitti kultaa myös Sydneyssä 2000, mutta edusti tällöin Bulgariaa.

## Mitalit lajeittain

## Mitalit olympialaisittain

## Olympiamitalistit

## Lähteet
Juho Lipsanen

**Juho Petri Lipsanen** (s. 29. toukokuuta 1961) on suomalainen yritysjohtaja.

Lipsanen toimi vuosina 2002–2005 Alma Median toimitusjohtajana ja vuosina 2005–2008 TeliaSoneran johtajana, aluksi TeliaSonera Finlandin toimitusjohtajana ja vuoden 2007 alusta Integrated Enterprise Services -liiketoiminta-alueen, sittemmin Business Services -myyntidivisioonan, johtajana. Ennen siirtymistään Alma Median johtoon hän työskenteli vuodesta 1988 eri tehtävissä teollisuuskonserni ABB:ssä. Hän oli muun muassa ABB Automationin talousjohtaja ja ABB New Venturesin toimitusjohtaja. 

Lipsasen luottamustehtäviin ovat lukeutuneet muun muassa Coronaria Hoitoketjun, Lamor Groupin, SSH Communications Securityn ja Vapon hallitusten puheenjohtajuudet. Koulutukseltaan hän on kauppatieteiden maisteri, joksi hän valmistui Turun kauppakorkeakoulusta.

Juho Lipsanen on naimisissa ja hänellä on kolme lasta. Hän on tukkukauppias, kauppaneuvos August Lipsasen (1876–1948) lapsenlapsi ja muusikko Ilkka Lipsasen serkku.

Lipsanen on kirjoittanut Hannu Laakson kanssa vuonna 2009 ilmestyneen yrityskirjan *Operaatio Täyskäännös*.

## Teokset
*
 
## Lähteet
Arto Heikkilä

**Kauko Arto Heikkilä** (s. 25. heinäkuuta 1948) on suomalainen näyttelijä, joka työskentelee Joensuun kaupunginteatterissa. Heikkilä on syntynyt Tampereella ja hän on työskennellyt aikaisemmin Kuopion ja Jyväskylän kaupunginteatterissa. Heikkilä on näytellyt useissa suomalaisissa elokuvissa mm. Arto Halosen elokuvassa *[[Prinsessa (vuoden 2010 elokuva)|Prinsessa]]* ja tv-sarjassa *Suomalaisia tunnustuksia*.

Hän on ollut Suomen kommunistisen puolueen listoilla ehdokkaana kunnallisvaaleissa ja eduskuntavaaleissa.

## Elokuvat ja TV-sarjat

## Teatterikiinnitykset

* Joensuun kaupunginteatteri (1972-81, 1985-)
* Kuopion kaupunginteatteri (1970-71, 1981-83)
* Jyväskylän kaupunginteatteri (1983-1985)

## Lähteet

## Aiheesta muualla

*Joensuun kaupunginteatterin kotisivut
José Nunes

**José Carlos de Araújo Nunes** (s. 7. maaliskuuta 1977 Castelo de Paiva, Portugali) on portugalilainen jalkapalloilija. Hän oli pelipaikaltaan keskuspuolustaja. Hän pelasi kotimaansa lisäksi vuosina 2006–2014 espanjalaisseura Mallorcassa.

Kesällä 2004 Nunes siirtyi Gil Vicentestä Sporting Bragaan. Bragassa hän pelasi puolentoista kauden ajan, jonka jälkeen hän siirtyi tammikuussa 2006 espanjalaiseen Mallorcaan. Nunen teki ensiesiintymisensä Mallorcassa 29. tammikuuta 2006 kotiottelussa Barcelonaa vastaan. Seuraavalla kokonaisella kaudella 2006–2007 Nunes onnistui maalinteossa neljästi.

## Lähteet

## Aiheesta muualla
* José Nunesin esittely Mallorcan virallisella kotisivustolla
* José Nunesin tilastot BDFutbol-sivustolla
Markku Kopisto

**Markku Eero Antero Kopisto** (18. maaliskuuta 1949 Turku – 15. tammikuuta 2020 Espoo) oli suomalainen muusikko, säveltäjä ja sanoittaja. Kopiston tunnetuin sävellys lienee lastenlaulu ”Popsi, popsi porkkanaa”.

Kopisto kävi koulunsa Urjalassa, missä hän aloitti musisoinnin poikasoittokunnan rumpalina. Myöhemmin hän opiskeli Sibelius-Akatemiassa vuosina 1970–1976. Kopiston omia soittimia olivat klarinetti ja saksofoni, joiden soittoa hän opetti Kauniaisten musiikkiopistossa 40 vuotta.

Kopisto teki yhteistyötä Risto Jarvan kanssa säveltämällä musiikkia elokuviin *[[Mies, joka ei osannut sanoa ei]]* (1975), *[[Loma (elokuva)|Loma]]* (1976), *[[Jäniksen vuosi (vuoden 1977 elokuva)|Jäniksen vuosi]]* (1977). Yhteistyö kuitenkin päättyi Jarvan kuolemaan. Kopiston säveltämää musiikkia heidän kolmesta yhteisestä elokuvastaan julkaistiin vuonna 1978 albumilla *[[Musiikkia Risto Jarvan elokuvista]]*. Myöhemmin Kopisto sävelsi musiikin Matti Kuortin *[[Kiljusen herrasväki]]* -elokuviin, jotka valmistuivat vuosina 1981 ja 1990.

Kopisto oli osa Jarvan Filminor-nimisen tuotantoyhtiön tiimiä. Hän sävelsi musiikkia myös tilauselokuviin ja lyhytelokuviin.
Hän sävelsi musiikkia myös Jouni Hiltusen ohjaamiin dokumenttielokuviin *Taivaallinen tehtävä*, *Under bar himmel*, *[[Elämä, näytä minulle kasvosi|Elämä näytä minulle kasvosi]]*, *Skärgårdsfotografen*, *Viimeinen kauppavene* ja *[[Tuntematon Selkämeri]]*, samoin kuin Jouko Aaltosen dokumenttiin *[[Taistelu Turusta]]*.

Markku Kopiston entisistä oppilaista koostuva klarinettiyhtye esitti vuonna 2018 SuomiLOVE-ohjelmassa ”Vaellus”-nimisen kappaleen, jonka Kopisto oli säveltänyt *Jäniksen vuoteen*. 

Kopisto kuoli 70-vuotiaana Espoossa. Kopisto on haudattu Tapiolan uurnalehtoon.

## Lähteet

## Aiheesta muualla
* 
* 
*
Aruba olympialaisissa

**[[Aruba]]** osallistui olympialaisiin ensimmäisen kerran Soulissa 1988 ja on ollut sen jälkeen mukana kaikissa kesäolympialaisissa. Talvikisoihin maa ei ole osallistunut. Aruba ei ole saavuttanut olympialaisissa yhtään mitali- tai pistesijaa. Maan urheilijat ovat osallistuneet olympialaisissa judoon, miekkailuun, nyrkkeilyyn, painonnostoon, purjehdukseen, pyöräilyyn, taekwondoon, taitouintiin, uintiin ja yleisurheiluun. 

## Lähteet
Slavonic Channel International

**Slavonic Channel International** (, ) on ukrainalainen televisiokanava.

## Virallinen kotisivu
* Televisiokanavan kotisivut
Belgian liigacup

**Belgian liigacup** oli Belgian jalkapallocup, joka pelattiin ensimmäisen kerran kaudella 1998–1999. Kilpailun voitti SK Lommel lyödessään finaalissa Germinal Ekeren. Televisio-oikeuksien kiistan vuoksi sekä suurempien joukkueiden vähäisen kiinnostuksen takia liigacup päätettiin lopettaa kokonaan. Kilpailu pelattiin ainoastaan kolmena vuotena ja se lakkautettiin vuonna 2001. Liigacupin voittaja pääsi seuraavan kauden Intertoto Cupiin.

## Liigacupin voittajat
Kemp

**Kemp** voi tarkoittaa seuraavia:

## Sukunimi
* Brian Kemp (s. 1963), yhdysvaltalainen liikemies, republikaanipoliitikko ja kuvernööri
* Emily Kemp (s. 1992), kanadalainen suunnistaja
* Gene Kemp (1926–2015), brittiläinen Carnegie-mitalin saanut kirjailija
* Jack Kemp (1935–2009) yhdysvaltalainen poliitikko ja jalkapalloilija
* Jennifer Kemp (s. 1955), yhdysvaltalainen uimari ja olympiavoittaja
* Johan Kemp (1881–1941), suomalainen voimistelija ja keihäänheittäjä
* John Kemp (1380–1454), englantilainen lordikansleri, Canterburyn arkkipiispa ja kardinaali
* John Urho Kemp (1942–2010), amerikansuomalainen outsider-taiteilija ja "metafyysinen tutkija"
* Júlíus Kemp (s. 1967), islantilainen elokuvaohjaaja
* Leroy Kemp (s. 1956), yhdysvaltalainen vapaapainija
* Lindsay Kemp (1948–2018), brittiläinen miimikko, tanssija ja koreografi
* Mark Kemp (s. 1960), yhdysvaltalainen musiikkitoimittaja
* Martine Kemp (s. 1994), luxemburgilainen poliitikko ja europarlamentaarikko
* Peter Kemp (1878–1965), brittiläinen vesipalloilija ja uimari
* Ross Kemp (s. 1964), brittiläinen näyttelijä ja toimittaja
* Shawn Kemp (s. 1969), yhdysvaltalainen koripalloilija
* Troy Kemp (s. 1966), bahamalainen korkeushyppääjä

## Muita
* Passionate Kemp (s. 2001), suomalainen ravuri
* Kemp, Millencolinin kappale

## Katso myös
*Kempe
Kempe

**Kempe** on muun muassa seuraavien henkilöiden sukunimi:

*Adrian Kempe (s. 1996), ruotsalainen jääkiekkoilija
*Alfred Kempe (1849–1922), englantilainen matemaatikko
*Antje Kempe (s. 1963), itäsaksalainen keihäänheittäjä
*Axel Kempe (1623–1682), Turun akatemian kirjastonhoitaja
*Carl Kempe (1884–1967), ruotsalainen tennispelaaja
*Laurentius Kempe (1620–1669), suomalainen kirkkoherra ja teatteritaiteen edistäjä
*Margery Kempe (1373 – n. 1438), englantilainen mystikko
*Mario Kempe (s. 1988), ruotsalainen jääkiekkoilija
*Rudolf Kempe (1910–1976), saksalainen kapellimestari.

## Katso myös
*Kemp
Kaj Kuittinen

**Kaj Kari Kuittinen** (6. helmikuuta 1948 – 16. heinäkuuta 2025) oli suomalainen pianisti, säveltäjä ja sovittaja, joka teki yhteistyötä Tapani Kansan kanssa sovittamalla Kansan levyttämiä kappaleita ja säestämällä konsertteja.

Kuittiselle myönnettiin valtion ylimääräinen taiteilijaeläke vuonna 2016.

Kuittinen kuoli vuonna 2025. Hänet on haudattu Helsingissä Hietaniemen hautausmaalle.

## Lähteet

## Aiheesta muualla
* 
*
Eksotoksiini

**Eksotoksiinit** eli **ekstrasellulaariset toksiinit** ovat mikrobien erittämiä toksiineja. Eksotoksiinit erittyvät mikrobin kasvualustaan tai vapautuvat solujen lyysin seurauksena. Ne ovat myrkyllisiä muille organismeille ja hyödyttävät siten erittäjämikrobin lisääntymistä. Eksotoksiinit aiheuttavat esimerkiksi solutuhoja, estävät kasvua ja solujen normaalia metaboliaa. 

Eksotoksiinit ovat proteiineja, ja useimmat niistä tuhoutuvat kuumentamalla.. Eksotoksiinien vaikutukset elimistössä voivat olla hyvinkin laajoja tai paikallisia, esimerkiksi Clostridium botulinumin erittämä botuliini aiheuttaa verenkiertoon levitessään laajan autonomisen hermoston halvauksen. Clostridium perfringensin kaasukuoliota aiheuttavat kannat erittävät paikallisia kudostuhoja aiheuttavia eksotoksiineja.

Elimistö muodostaa vasta-aineita toksisia aineita vastaan.

## Eksotoksiinityypit

Eksotoksiinit lajitellaan kolmeen tyyppiin niiden vaikutusmekanismin perusteella. 
* Superantigeenit (tyypin I toksiinit)
* Solukalvoa vahingoittavat toksiinit (tyypin II toksiinit)
* AB-toksiinit ja muut solujen toimintaa haittaavat toksiinit (tyypin III toksiinit)

## Lähteet
* 

### Viitteet
Mikko Peltola (pesäpalloilija)

**Mikko Reijo Ilmari Peltola** (2. elokuuta 1944 Vimpeli – 17. tammikuuta 2023) oli suomalainen pesäpalloilija.

Mikko Peltola pelasi useita vuosia pesäpallon mestaruussarjassa sekä koripalloa ja lentopalloa maakuntasarjassa.

## Saavutukset
### Pelaajana
* 1 SM-kulta: 1965
* 1 SM-hopea: 1966
* 4 SM-pronssia: 1963, 1964, 1967, 1968
* 3 Itä-Länsi-ottelua: 1964-1966
* Pesäpallon Maakunta Cupin mestaruus 1964
* SOU:n mestaruus 1960
* Pesäpallon lyöjäkuningas 1968

## Lähteet

* 

### Viitteet
Aleksandr Matrosov

**Aleksandr Matvejevitš Matrosov** (; , baškiiriksi Шәкирйән Юныс улы Мөхәмәтйәнов 5. helmikuuta 1924 Dnepropetrovsk – 22. tai 27. helmikuuta 1943) oli neuvostoliittolainen toisessa maailmansodassa korkeimmalla kunniamerkillä palkittu jalkaväkisotilas. Matrosov sai arvonimen Neuvostoliiton sankari kaaduttuaan taistelussa Kalinin rintamalla lähellä Pihkovaa, jossa hän pelasti ryhmänsä jäsenet heittäytymällä konekivääritulen eteen.
Macbeth (vuoden 1948 elokuva)

**Macbeth** on Orson Wellesin ohjaama William Shakespearen samannimiseen näytelmään pohjautuva yhdysvaltalainen elokuva vuodelta 1948. Elokuva kuvattiin 23 päivässä käyttäen lännenelokuvan lavasteita. Welles esitti itse Macbethia ja Lady Macbethia näytteli Jeanette Nolan, jonka kanssa Welles oli näytellyt jo radiossa. Elokuvassa näyttelivät myös Erskine Sanford, William Alland ja Gus Schilling, jotka olivat olleet mukana myös Wellesin *[[Citizen Kane]]ssa*. Myös Wellesin tytär Christopher näytteli elokuvassa yhtä MacDuffin murhattua lasta. Alkuperäisnäytelmää oli käsikirjoitusta varten jouduttu lyhentämään huomattavasti, jonka takia näytelmään oli luotu Alan Napierin esittämä "Pyhän Isän" -hahmo, joka toimii kertojana ylläpitämässä jatkuvuutta.

## Roolit

## Lähteet
Ekfrasis

**Ekfrasis** (, *ek* + *frasis* > *ekfrazein* 'julistaa tai kutsua elotonta esinettä nimeltä') tarkoittaa taideteoksen tai kuvan sanallista kuvausta. Se on kirjallinen keino, jossa teksti vastaa tai kuvaa toista taideteosta, hyvin usein maalausta tai veistosta.

Ekfrasis voi tarkoittaa myös  sitä, että yhden taiteen avulla selitetään tai kuvataan toista, esimerkiksi kirjallisuudessa maalausta, maalauksessa musiikkia tai musiikissa kirjallisuutta.

Kuvauksen sävy ekfrasiksessa on usein draamallinen. Antiikin Kreikassa ekfrasis viittasi minkä tahansa asian, henkilön tai kokemuksen kuvaukseen. Klassisia esimerkkejä ekfrasis-teoksista ovat Filostratos vanhemman teos *[[Eikones (Filostratos vanhempi)|Eikones]]* ja Filostratos nuoremman samanniminen teos *[[Eikones (Filostratos nuorempi)|Eikones]]*, jotka kuvasivat maalauksia, sekä veistoksia kuvannut Kallistratoksen *[[Ekfraseis]]*.

## Lähteet

## Aiheesta muualla

*  

### Esimerkkejä

* Tracy Marks, The Greek God, Hephaestus, 1999 
* Michael Longleyn runo L. S. Lowryn maalauksesta ''Man Lying on a Wall''  
* John Ashbery, Self-Portrait in a Convex Mirror
Piippolan vaari

**Piippolan vaari** on lastenlaulu, jonka säveltäjä ja sanoittaja ovat tuntemattomat.

Sama sävel ja idealtaan samantyyliset sanat ovat pohjoisamerikkalaisessa laulussa "Old MacDonald Had a Farm". Laulu kuvaa maatilan eläimiä, joita laulun jatkuessa tulee yhä lisää.

Laulun ensimmäisen suomenkielisen levytyksen tekivät Cow-Cow-Cooers ja Rallikvartetti 17. helmikuuta 1952. Äänitearkiston tietokannan mukaan Reino Helismaa on tehnyt suomenkieliset sanat, mutta sanoituksista on olemassa useita, eri tekijöiden nimiin pantuja versioita.

## Katso myös
* Piippola

## Lähteet
Alamosa

**Alamosa** on kaupunki Coloradon osavaltiossa, Yhdysvalloissa. Se on Alamosan piirikunnan pääkaupunki. Alamosassa oli vuoden 2000 väestönlaskennan mukaan 7&nbsp;960 asukasta. Pinta-alaa kaupungilla on 10,3 neliökilometriä. Kaupunki on nykyään merkittävä turistikohde, sillä sen lähellä sijaitsee esimerkiksi Great Sand Dunesin kansallispuisto.

Alamosassa on aluesairaala *San Luis Valley Regional Medical Center*. Lisäksi kaupungissa on kirjasto, ja yliopistotasoinen oppilaitos Adams State College.

## Lähteet

## Aiheesta muualla
Rakkauden kaava

**Rakkauden kaava** on suomalaisen Mustat Enkelit -yhtyeen kolmas studioalbumi. Se julkaistiin 3. helmikuuta 2010.

Kappaleita albumille ovat tehneet yhtyeen itsensä lisäksi mm. "hovisäveltäjä" Markku Petander ja sanoittaja Mikko Karjalainen. *Kaamoslaulun* sävelsi Kode Koistinen ja sanoitti Pauli Hanhiniemi. Yö-yhtyeestä tuttu Jukka Lewis puolestaan teki *Ei kahta ilman kolmatta* -nimisen kappaleen.

Singlenä levyltä julkaistiin Petanderin ja Karjalaisen yhteistyönä syntynyt *[[Hän pukee sinut huntuun]]*. Kappale on saanut paljon radiosoittoa, ja sitä voi pitää yhtyeen tunnetuimpana hittinä *Nyt aika on* -laulun ohella.

## Kappaleet
# 
# 
# 
# 
# 
# 
# 
# 
# 
# 
# 

## Muusikot
### Vierailijat
* Mikko Kangasjärvi: haitari (4), kellopeli (5)
* Jari Latomaa: perkussiot ja ohjelmointi (11)
* Masa Orpana: saksofoni (1, 4)

**Taustalaulut**
* Juki Lewis (1-9)
* Sami Ruusukallio (2, 7-10)
* Jani Kemppinen (2, 7-9)
* Jani Viitanen (10)
* Mikko Kangasjärvi (11)
* Jari Latomaa (1, 4, 5, 11)
* Päivi Lepistö (1, 4)

## Lähteet
* Mustat Enkelit - Uutiset 

### Viitteet
Marty Liquori

**Martin ”Marty” Liquori** (11. syyskuuta 1949 Montclair, New Jersey, Yhdysvallat) on yhdysvaltalainen keskimatkojen juoksija.

Liquorista tuli vuonna 1967 kolmas high school -oppilas, joka alitti neljän minuutin rajan maililla, kun hän juoksi ajan 3.59,8. Liquori edusti Yhdysvaltoja Méxicon olympialaisissa 1968. Hän sijoittui 1&nbsp;500 metrillä kahdenneksitoista. Liquori voitti Villanovan yliopistolle NCAA:n yliopistomestaruuden maililla 1969–1971 ja AAU:n amatöörimestaruuden 1970 ja 1971. Vuosina 1969 ja 1971 hänet listattiin maailman parhaaksi 1&nbsp;500 metrin juoksijaksi. Pan-Amerikan kisoissa 1971 hän voitti kultaa 1&nbsp;500 metrillä.

Liquori siirtyi yliopiston jälkeen juoksemaan 5&nbsp;000 metriä, jolla hän teki kaksi Yhdysvaltain-ennätystä 11 päivän sisään kesällä 1977. Jälkimmäinen ennätys syntyi Düsseldorfissa ajalla 13.15,06. Liquori listattiin vuonna 1977 maailman parhaaksi 5&nbsp;000 metrin juoksijaksi. Méxicon olympialaiset olivat kuitenkin hänen ainoa olympiaesiintymisensä, sillä 1972 ja 1976 hän kärsi loukkaantumisista. Liquori lopetti uransa, kun Jimmy Carter ilmoitti Yhdysvaltojen boikotoivan Moskovan olympialaisia.

Urheilu-uransa jälkeen Liquori oli perustamassa Athletic Attic -liikeketjua, joka myi juoksukenkiä. Hän on myös toiminut urheilukommentaattorina olympialaisten televisio- ja radiolähetyksissä.

## Lähteet
One More Chance

**One More Chance** on Michael Jacksonin single, joka julkaistiin *[[Number Ones (Michael Jackson)|Number Ones]]* -kokoelma-albumilta. Kappaleen on kirjoittanut R. Kelly ja Jackson on tuottanut sen yhdessä R. Kellyn kanssa. Kappaleen musiikkivideon kuvaukset aloitettiin vuoden 2003 loppupuolella, mutta ne keskeytettiin, kun syytökset lapsen seksuaalisesta hyväksikäytöstä tulivat julki ja Jackson pidätettiin. Kesken jäänyt musiikkivideo julkaistiin postuumisti 19. marraskuuta 2010.

## Kappalelista
**UK single**
#Album version – 3:50
#Paul Oakenfold Urban Mix – 3:37

**UK Maxi single**
#Album version – 3:50
#Paul Oakenfold Mix – 3:49
#Brian Rawling Metro Mix – 3:46
#Ron G Club Mix – 3:54

**UK 12" single**
#Brian Rawling Metro Mix – 3:50
#Paul Oakenfold Urban Mix – 3:37
#Paul Oakenfold Mix – 3:50
#Ron G Club Mix – 4:00
#Album version – 3:50

**12" picture disc vinyl single**
#One More Chance (Album version) – 3:50
#Billie Jean (Album version) – 4:54

**US Promo 12" disc vinyl single**
#Album version – 3:50
#R. Kelly Remix – 3:40
#Ron G Club Mix – 3:55
#Ron G Rhythmic Mix – 4:15
#Paul Oakenfold Urban Mix – 3:35
#Paul Oakenfold Mix – 3:50
#Night & Day R&B Mix – 3:38
#Metro Remix – 3:50
#Ford Remix – 4:20
#Slang Remix – 7:51
#Slang Electro Remix – 5:57

## Lähteet
Lars Adolf Prytz

**Lars Adolf Prytz** (30. tammikuuta 1792 Turku – 28. maaliskuuta 1863 Tukholma) oli suomalainen ammattisotilas ja Gävleborgin läänin maaherra.

Prytzin vanhemmat olivat kapteeni Anders Johan Prytz ja Hedvig Maria von Mell. Hänellä oli ainakin viisi sisarusta, joista samanniminen Lars Adolf syntyi Tarvasjoella 16.9.1790, mutta ilmeisesti kuoli jo lapsena.

Lars Adolf Prytz opiskeli Turun Akatemiassa 1806–1811. Hän väitteli veljensä Lars Johan Prytzin johdolla 8. toukokuuta 1811 Akatemian lääketieteellisessä auditoriossa naurulokin biologiasta.  Väitöskirjan nimi oli *De Laro ridibundo periculum ornithologicum. I.*

Prytz ilmoittautui opiskelijaksi Uppsalan yliopistoon lokakuussa 1811. Vuonna 1812 hän kuitenkin meni vapaaehtoisena Ruotsin armeijan Värmlannin rykmenttiin, ja hänet ylennettiin luutnantiksi kahden vuoden kuluttua. 1818 hän sai ylennyksen yleisesikunnan kapteeniksi ja 1827 majuriksi Bohuslänin rykmenttiin. 1832 hänet määrättiin Ruotsin eteläisen tullialueen päälliköksi, everstiluutnantiksi 1834, everstiksi 1842, ja Gävleborgin läänin maaherraksi 1853–1861. 

Prytzin puoliso oli Fredrika Elisabeth Rosenberg (19.9.180027.12.1876), vihitty Karlstadissa 1.6.1827.

## Lähteet

* Lehikoinen, Esa ym.: *Suomen lintutieteen synty – Turun Akatemian aika*. Turku Faros 2009 

### Viitteet

## Aiheesta muualla
*Karl Peter Lehmannin maalaama Lars Adolf Prytzin muotokuva
Rosina Heikel

**Emma Rosina Heikel** (17. maaliskuuta 1842 Kaskinen – 13. joulukuuta 1929 Helsinki) oli Suomen ja Pohjoismaiden ensimmäinen naislääkäri.

## Elämäkerta

Rosina Heikelin vanhemmat olivat Kokkolan pormestari ja Oulun laamanni Carl Johan Heikel (1786–1850) ja Kristina Elisabet Dobbin (1813–1896). Hänellä oli ainakin kuusi sisarusta.

Heikel päätti jo nuorena opiskella lääkäriksi. Vuosina 1865–1866 hän suoritti voimistelukurssin Tukholman Gymnastiska Centralinstitutissa ja valmistui sieltä sairasvoimistelijaksi. Tämän jälkeen hän vuonna 1867 suoritti kätilökurssin Helsingin yleisessä sairaalassa, jonka jälkeen 1869 matkusti Tukholmaan saamaan yksityisopetusta luonnontieteissä ja anatomisia leikkelyharjoituksia Gymnastiska Centralinstitutissa. 1870 Heikel palasi Helsinkiin aloittaakseen lääketieteen opinnot, vaikka naisilla ei vielä ollut oikeutta opiskella yliopistossa. 1871 kuitenkin lääkäriksi haluavat naiset saivat luvan osallistua opetukseen lääketieteellisessä tiedekunnassa, vaikka eivät olleetkaan yliopiston kirjoissa.

Vuonna 1873 Heikel suoriutui lääketieteen kandidaatin tutkinnosta yksityisesti ja valmistui lisensiaatiksi 1878 Pohjoismaiden ensimmäisenä naislääkärinä. Naisena Heikel ei voinut toimia laillistettuna lääkärinä, mutta hän sai rajoitetun toimiluvan. Vuonna 1878 hän harjoitteli sairaanhoitolaitoksissa Tukholmassa ja Kööpenhaminassa. 1879 alkaen hän toimi naisten- ja lastentautien praktisoivana lääkärinä Vaasassa ja muutti Helsinkiin 1882 häntä varten perustettuun aluelääkärin virkaan. Tätä virkaa hän hoiti vuoteen 1901 saakka, minkä jälkeen hänellä oli yksityisvastaanotto vuoteen 1906 asti. Suomen Lääkäriseura eli Finska Läkaresällskapet kutsui Heikelin jäseneksi 1884.

Heikel oli aktiivinen myös kansalaistoiminnan aloilla. Hän oli perustamassa Sokeain Ystävät -nimistä yhdistystä, toimi Raajarikkoisten Auttamisyhdistyksessä sekä Fanny Palménin perustamassa köyhien lasten työtuvan hallituksessa. 1887 hän oli perustamassa Uskonvapaus- ja suvaitsevaisuusyhdistystä, mutta kirkko torjui hankkeen. Hänen aloitteestaan perustettiin Konkordia-liitto 1885 ja Naisasialiitto Unioni 1892.

Testamentissaan vuodelta 1895 Heikel määräsi ruumiinsa poltettavaksi ja tuhkansa siroteltavaksi maahan. Muistomerkin pystyttämisen hän kielsi, kuten myös papin puheen pidon. 1928 hän lisäsi testamenttiin kohdan, jossa määräsi muistokukkien sijasta rahat annettavaksi vanhusten hoitoon. Helsingin Meilahdessa Haartmaninkadun päässä oleva puisto nimettiin vuonna 2010 Rosina Heikelin puistoksi.

## Lähteet
*Arno Forsius: Rosina Heikel (1842–1929) – Suomen ja Pohjoismaiden ensimmäinen naislääkäri 
*Konkordia-liitto 
*Westermarck, Helena: Finlands första kvinnliga läkare. Rosina Heikel. Söderström & Co 1930.

### Viitteet
Pikkutulisilmä

**Pikkutulisilmä** (*Pyriglena leucoptera*) on Etelä-Amerikan itäosissa tavattava puumuuriin kuuluva varpuslintu.

## Koko ja ulkonäkö
Pikkutulisilmä on suurehko laji puumuurien heimossa, kooltaan noin 18&nbsp;cm. Koiras on höyhenpuvultaan yksivärisen kiiltävän musta lukuun ottamatta siipien kuviointia. Siivissä on kaksi valkoista juovaa ja myös siipien kärjet ovat valkoiset. Naaras on selästään ja päästään ruskea ja kurkustaan valkoinen. Vatsa on väriltään kellanruskea ja pyrstö on musta. Kyljet ovat oliivinruskeat. Pikkutulisilmän pyrstö on pitkähkö ja silmän iiris on väriltään kirkkaan punainen.

## Levinneisyys ja elinympäristö
Pikkutulisilmää tavataan Brasilian itärannikolla Bahian osavaltiosta etelään sekä Paraguayn itäosissa ja sisämaassa Argentiinan pohjoisosissa. Lajin elinympäristöä ovat kosteat metsät ja metsien reunamaat. Lajia tavataan usein bambukasvustojen seasta, mutta lintua tavataan myös muunlaisista elinympäristöistä.

Pikkutulisilmät liikkuvat useimmiten pareittain ja voivat liittyä sekaparviksi muiden varpuslintulajien kanssa. Lajin ravinto koostuu hyönteisistä. Pikkutulisilmät seuraavat ravintoa etsiessään usein sotilasmuurahaisparvia, joita muut hyönteiset pakenevat.

## Lähteet
Kiinalainen teatteri

**Kiinalainen teatteri**  voi viitata seuraaviin asioihin:

* Grauman's Chinese Theatre, teatteri Los Angelesissa Yhdysvalloissa
* Kiinan teatteri, kiinalainen teatteri
Il Giustino

**Il Giustino** (RV 717) on Antonio Vivaldin säveltämä kolminäytöksinen ooppera. Se esitettiin ensi kertaa vuonna 1724 Roomassa. Georg Friedrich Händel sävelsi libreton pohjalta oman versionsa myöhemmin.

## Lähteet
Uudestisyntyminen

**Uudestisyntyminen** tarkoittaa protestanttisen kristinuskon teologiassa hengellistä uudestisyntymistä ja uuden kristillisen elämän alkua, kun ihminen ottaa vastaan Jeesuksen Messiaana ja vastaanottaa Pyhän Hengen. Termi on peräisin Johanneksen evankeliumista, jossa Jeesus sanoo: ”Totisesti, totisesti minä sanon sinulle: joka ei synny uudesti, ylhäältä, se ei voi nähdä Jumalan valtakuntaa”.

Termiä käytetään erityisesti evankelikalismissa ja helluntailaisuudessa. Uudestisyntyminen liitetään joissakin kristinuskon opinsuunnissa kasteeseen, joka nähdään hengellisen uudestisyntymisen fyysisenä todistuksena. Läheskään kaikki kristinuskon opinsuunnat eivät kuitenkaan hyväksy tuollaista näkemystä uudestisyntymisen ja kasteen suhteesta. Esimerkiksi vanhoillislestadiolaiset uskovat hengellisen uudestisyntymisen tapahtuvan ainoastaan elävässä uskossa olevan uskovaisen (jossa on Pyhä Henki) julistaman synninpäästön kautta, joka perustuu ”Herran Jeesuksen Kristuksen sovitustyöhön, Kristuksen ylösnousemukseen ja Kristuksen vanhurskauteen, sekä Kristuksen ylösnousemuksen voimaan ja Pyhän Hengen voimaan” (Synninpäästö on evankeliumin ydin). Hengellistä uudestaan syntymistä tarvitsevat hengellisesti kuolleet ihmiset eli ”epäuskoiset”, saadakseen synnit anteeksi ja osallisuuden Kristuksen vanhurskaudesta ja taivaskelpoisuuden ja Pyhän Hengen ja Jumalan lapseuden ja hengen uudistuksen ja pyhityksen.

Uudestisyntyminen liittyy näiden ryhmien mukaan myös pelastukseen. Se tarkoittaa siirtymistä pois tuomion alta Jumalan armoon. Uudestisyntyminen vaikuttaa sekä nykyiseen että tulevaan elämään. Nykyisessä elämässä ihmisen moraalinen elämä muuttuu, kun hän ryhtyy seuraamaan Jumalan tahtoa omassa elämässään. Uudestisyntymisessä kadotustuomio väistyy, ja ihminen pääsee tässä elämässä (armovaltakunta eli armontaivas maan päällä) ja myöhemmin myös tulevassa elämässään (kirkkauden valtakunta vanhurskasten levossa ja uusissa taivaissa ja uudessa maassa (”joissa vanhurskaus asuu”) osalliseksi Taivasten valtakunnasta.

Vuoden 2024 kyselytutkimuksessa 6&nbsp;prosenttia suomalaisista ilmoitti olevansa uudestisyntynyt kristitty.

## Kritiikki

Professori Bart D. Ehrman sanoo, että Johanneksen evankeliumin sanat ”uudestisyntymisestä” ovat ongelmallisia koska evankeliumin alkukielessä sanalla *uudestisyntyminen* on monta merkitystä. Toinen ongelmakohta tulee esille kun raamatunjakeita irrotetaan dialogista ja suuremmista kokonaisuuksista.

## Lähteet